សេចក្តីជូនដំណឹងដល់អ្នកជួល៖ លិខិតផ្សព្វផ្សាយដល់អ្នកជួល - គ្មានបំណុល លិខិតបញ្ជាក់​​ឡើងវិញជាបណ្ដោះអាសន្ន

បានធ្វើ​បច្ចុប្បន្នភាពចុងក្រោយ៖ ថ្ងៃទី 30 ខែមិថុនា ឆ្នាំ 2021

|  |  |
| --- | --- |
| **Purpose:** | ម្ចាស់អាចនឹងចែកជូនលិខិតនេះ (លើក្បាលលិខិតរបស់ខ្លួន) ទៅឱ្យអ្នកជួល​ទាំងអស់​**ដែលមិនមាន​បំណុលថ្លៃ​ជួលផ្អែកលើប្រាក់ចំណូលកត់បញ្ចូល​ក្នុងកំណត់ត្រា​**ក្នុង​អំឡុង​​​ពេល​មាន​សិទ្ធិទទួលបានជំនួយពីកម្មវិធី SHERA ក្នុងអចលនទ្រព្យ​ដែល​ពាក់ព័ន្ធ។ លិខិតនេះពន្យល់ថាអ្នកជួលទោះបីជា​ពួកគេមិន​មាន​បំណុល​​ក៏ដោយ ក៏​គួរ​តែ​​​មក​រក​លិខិតបញ្ជាក់ឡើងវិញជាបណ្តោះអាសន្ន ដើម្បី​រាយការណ៍​អំពីកា​រ​ផ្លាស់ប្តូ​រ​ប្រាក់​ចំណូល​​ចាប់តាំងពីពេល​ដែលថ្លៃជួលជំពាក់ពីមុនអាចរាប់ជាបំណុល​បាន ហើយ​ត្រូវរ៉ាប់​រង​ដោយ​កម្មវិធី SHERA។ |
| **To:** | មេគ្រួសារ​របស់អ្នកជួល |
| **From:** | ម្ចាស់/អ្នកគ្រប់គ្រងអចលនទ្រព្យ |
| **Timing (When to send):** | នៅពេលម្ចាស់មានគម្រោងចូលរួមជាមួយកម្មវិធី SHERA ហើយកំពុងចាប់ផ្តើម​ដំណើរការ​ដាក់​ពាក្យ​សុំ |
| **Subject:** | សេចក្តីប្រកាសស្តីពីកម្មវិធីជំនួយថ្លៃជួលពេលមានអាសន្ន (SHERA) |
| **Attachments:** | មគ្គុទេសក៍យោងនៃសេចក្តីសង្ខេបរបស់អ្នកជួល SHERA |

***អត្ថបទគំរូខាងក្រោម***

ជូនចំពោះ\_\_\_\_\_\_\_\_\_\_\_ ៖

យើងមានកាតព្វកិច្ចជូនដំណឹងដល់អ្នកអំពីចេតនារបស់យើងក្នុងការចូលរួមក្នុងកម្មវិធីជំនួយថ្លៃ​ជួលផ្ទះដែល​ទទួល​បាន​ការ​ឧបត្ថម្ភ​ពេលមានអាសន្ន (SHERA)។ កម្មវិធីដែលផ្តល់ថវិកាដោយសហព័ន្ធនេះមានគោលបំណងជួយ​ដល់ប្រជាជន​ដែល​មិនទាន់​​បង់​ថ្លៃជួលដែលហួសកាលកំណត់ដោយសារជំងឺ COVID-19។

ប្រសិនបើអ្នកទទួលបានលិខិតនេះ យើងមិនរំពឹងថាអ្នកនឹងមានសិទ្ធិទទួលបានជំនួយពី​កម្មវិធីនេះទេពីព្រោះ​កំណត់ត្រា​របស់​យើង​​បង្ហាញ​ថាអ្នកបានបង់ថ្លៃជួលរបស់អ្នកទាំងអស់ចាប់តាំងពីថ្ងៃទី 1 ខែមេសា ឆ្នាំ 2020។ ទោះយ៉ាងណាក៏ដោយ ប្រសិនបើ​អ្នកជឿថាអ្នកមានសិទ្ធិទទួលបានជំនួយ សូមទាក់ទងអ្នកគ្រប់គ្រងអចលនទ្រព្យរបស់អ្នក។ ឧទាហរណ៍អ្នកអាច​នឹង​មាន​សិទ្ធិ​ទទួលបាន​ជំនួយ ប្រសិនបើអ្នកមិនបានរាយការណ៍ពីការកើនឡើង​នៃប្រាក់ចំណូល​នៅក្នុង​លិខិតបញ្ជាក់​​ឡើងវិញ​​ពីមុន។ ថ្លៃ​ជួល​ជំពាក់ដែលហួសកាលកំណត់ពីមុនអាចត្រូវបានរ៉ាប់រងដោយកម្មវិធី SHERA ប្រសិនបើអ្នកបំពេញតាម​លក្ខណៈ​វិនិច្ឆ័យ​គ្រប់គ្រាន់៖

* ប្រាក់ចំណូលរបស់អ្នកគឺស្ថិតនៅក្រោមកម្រិតកំណត់ 80% នៃ [ប្រាក់ចំណូលជាមធ្យមក្នុងតំបន់ (AMI)](https://hedfuel.azurewebsites.net/raa.aspx)
* អ្នកជំពាក់ថ្លៃជួលដែលដល់កំណត់ត្រូវបង់អំឡុងពេលមានសិទ្ធិទទួលបានជំនួយពីកម្មវិធី SHERA គិតចាប់ពីថ្ងៃទី 1 ខែមេសា ឆ្នាំ 2020។ និង
* អ្នកបានបាត់បង់ប្រាក់ចំណូល ហើយ/ឬមានការចំណាយកើនឡើងច្រើនដោយសារតែជំងឺ COVID-19។

អ្នកនឹងត្រូវចុះហត្ថលេខាលើសេចក្តីថ្លែងការណ៍ស្បថស្បែរថាព័ត៌មាននេះគឺពិតប្រាកដមែន។

ស្ថានភាពអន្តោប្រវេសន៍​មិនប៉ះពាល់ដល់សិទ្ធិរបស់អ្នកក្នុងការចូលរួមក្នុងកម្មវិធីនេះទេ។ អ្នកមិនត្រូវការលេខសន្តិសុខសង្គម ដើម្បីដាក់ពាក្យទេ។ ទោះយ៉ាងណាក៏ដោយ ប្រសិនបើអ្នកមានលេខសន្តិសុខសង្គម អ្នកនឹងត្រូវផ្តល់លេខបួនខ្ទង់ចុងក្រោយ។

ប្រសិនបើអ្នកមានសិទ្ធិ និងទទួលជំនួយពីកម្មវិធី SHERA បន្ថែមលើការបង់ប្រាក់ 100% លើថ្លៃជួលផ្ទះពីមុន​ដែលអ្នកជំពាក់​ក្នុងរយៈពេលដែលមានលក្ខណៈគ្រប់គ្រាន់អ្នកនឹងទទួលបាន**ការការពារបន្ថែម (6 ខែបន្ទាប់ពីទទួលបាន​ប្រាក់អត្ថប្រយោជន៍​ពីកម្មវិធី SHERA ចុងក្រោយ) ប្រឆាំងនឹងការបណ្តេញចេញសម្រាប់ការមិនបង់ថ្លៃជួល។**

ប្រសិនបើប្រាក់ចំណូលរបស់អ្នកមិនបានកើនឡើងក្នុងអំឡុងពេលនេះ ឬអ្នកបានបញ្ជាក់ម្តងទៀតរួចហើយ នោះអ្នកមិន​ចាំ​បាច់​ធ្វើសកម្មភាពអ្វីទៀតឡើយ។

ប្រសិនបើអ្នកបានដាក់ពាក្យសុំ RAFT រួចហើយ ឬដាក់ពាក្យសុំជំនួយថ្លៃជួលពេលមានអាសន្នប្រភេទមួយផ្សេងទៀត អ្នកគួរតែ​បន្តដំណើរការពាក្យសុំនោះ ហើយមិនត្រូវបន្តដំណើរទៅមុខជាមួយកម្មវិធី SHERA ឡើយ។ ប្រសិនបើអ្នកបាន​ទទួលជំនួយ​ថ្លៃជួលផ្សេងទៀតពីមុន ហើយអ្នកនៅតែមិនទាន់មានប្រាក់បង់ថ្លៃជួលដែលដល់កាលកំណត់ចាប់តាំងពីថ្ងៃទី 1 ខែមេសា ឆ្នាំ 2020 សូមទាក់ទងការិយាល័យគ្រប់គ្រងរបស់អ្នក។

អាជ្ញាធរលំនៅឋានរបស់អ្នកនឹងជួយអ្នកក្នុងការស្វែងយល់ថាតើអ្នកមានសិទ្ធិទទួលបានកម្មវិធីដែរឬទេ ហើយឯកសារអ្វីខ្លះ​ដែលអាច​ចាំបាច់​សម្រាប់អ្នក។ ប្រសិនបើអ្នកមិនមានសិទ្ធិទទួលបានកម្មវិធី SHERA យើងនឹង​ពិភាក្សាអំពីជម្រើសផ្សេងទៀត​ដើម្បីជួយក្នុងការបង់ថ្លៃជួលដែលហួសកាលកំណត់។

អ្នកទទួលខុសត្រូវក្នុងការបង់ថ្លៃជួលបច្ចុប្បន្នរបស់អ្នកដោយអនុលោមតាមកិច្ចសន្យាជួលរបស់អ្នក ឬប្រសិនបើអ្នក​មានកិច្ច​ព្រមព្រៀង​ទូទាត់ថ្លៃជួលផ្សេងដែលត្រូវបានយល់ព្រមដោយយើង។ ទោះបីសំណើនេះអាចទៅរួចក៏ដោយ ក៏យើងមិនទាន់ដឹង​ច្បាស់ទេថាតើជំនួយជួលបន្ថែមនេះនឹងអាចមានតាមរយៈកម្មវិធីនេះឬទេ

**សូមទាក់ទងអ្នកគ្រប់គ្រងអចលន​ទ្រព្យនៃអាជ្ញាធរលំនៅឋានរបស់អ្នកក្នុងរយៈពេល 14 ថ្ងៃនៅ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ដើម្បី​ស្វែងយល់បន្ថែមថាតើអ្នកមានសិទ្ធិទទួលបានជំនួយតាមរយៈកម្មវិធី SHERA ឬអត់។ សម្រាប់ជំនួយក្នុងការស្វែងយល់អំពីលិខិតនេះ សម្រាប់ជំនួយភាសា ឬសម្រាប់ការសម្របសម្រួលសមរម្យ សូមទាក់ទង \_\_\_\_\_\_\_\_\_\_\_\_\_\_\_\_ ។**

ដោយក្តីគោរព

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

អ្នក​គ្រប់​គ្រងអចលន​​ទ្រព្យ